
דף הסבר: בקשה לשינוי כלל חישוב



	א.  הסבר מהות הבקשה

	· באמצעות טופס זה ניתן להגיש בקשה לשינוי כלל חישוב בתיק -  לדוגמא כאשר קרן החוב מתנהלת על פי שיעור ריבית או כלל חישוב שנדרש לשנות עקב תיקון חקיקה, פסק דין וכד'.



	ב. כיצד יש להגיש את הבקשה - דגשים

	· לפני מילוי הטופס יש לשמור אותו על גבי המחשב.  
· מלא את פרטי המבקש ובעניין מי מוגשת הבקשה - סעיפים 1 ו- 2 בטופס.
· בקשה לשינוי כלל חישוב בתיק - מלא סעיף 3 בטופס.
יובהר כי כלל החישוב בתיק יעודכן מתאריך הגשת הבקשה ואילך. 
· מלא נימוקים לבקשה.
· חתום בתחתית הטופס.
· אופן הגשה:
-  דואר אלקטרוני / פקס: ניתן לשלוח את הבקשה בפקס או מייל ללשכה בה מתנהל התיק.
- שליחה בדואר: ניתן לשלוח ללשכה בה מתנהל התיק.
- הגשה בלשכה: ניתן להגיש את הבקשה בלשכה בה מתנהל התיק. 



	ג. צרופות (מסמכים שחובה לצרף לבקשה)  

	· כאשר מבוקש שינוי כלל חישוב בגין טעות - יש לצרף אסמכתה התומכת בשינוי המבוקש.
· ככל ונדרש לעדכן כלל חישוב בתיק מתאריך שקודם לתאריך הגשת הבקשה, יש להגיש בנוסף לבקשה 
      זו, בקשה נפרדת להגדלת קרן חוב בטופס 502.



	ד. מה הלאה?

	· בקשתך תועבר אל הגורם המוסמך.
· ניתן להירשם לשירות קבלת החלטות רשם בדואר אלקטרוני או במסרון לנייד. רישום לשירות זה 
באמצעות האזור האישי או באמצעות נציג שירות. אחרת, ההחלטה תשלח אליך בדואר תוך 45 ימים 
ממועד הגשת הבקשה.
· באפשרותך לברר האם ניתנה החלטה באמצעות ה"אזור האישי" באתר האינטרנט או באמצעות המענה 
הממוחשב 35592* או 073-2055000, יש להזין מספר תעודת זהות ומספר תיק.


הטופס מנוסח בלשון זכר בלבד כדי להקל על הבנתו, אך הוא מיועד לנשים וגברים.

